
საქართველოს მთავრობის

დადგენილება №60

2007 წლის 28 მარტი

ქ. თბილისი

,,გადასახადის გადამხდელის ყადაღადადებული ქონების რეალიზაციის წესის დამტკიცების შესახებ“ საქართველოს მთავრობის 2005 წლის 25 იანვრის №10 დადგენილებაში ცვლილების შეტანის თაობაზე

,,ნორმატიული აქტების შესახებ“ საქართველოს კანო​ნის 36-ე მუხლის შესაბამისად: 

მუხლი 1. საქართველოს მთავრობის 2005 წლის 25 იან​ვრის №10 დადგენილებით დამტკიცებულ ,,გადა​სახადის გადამ​ხდელის ყადაღადადებული ქონების რეალიზაციის წესში“ (სსმ III, 2005 წ., №10, მუხლი 103) შეტანილ იქნეს ცვლილება და მე-6 მუხლის მე-4 პუნქტი ჩამოყალიბდეს შემ​დეგი რედაქციით:

,,4. გაყიდვის სერტიფიკატით მყიდველს გადაეცემა საკუთრების უფლება, რომელზეც ვრცელდება არასაგადა​სახადო გირავნობის უფლება, რომელიც არსებობდა ქონების გაყიდ​ვამდე და აღემატებოდა საგადასახადო გირავნობის უფლებას, რამაც გამოიწვია ქონების დაყადაღება. მყიდველმა დაუყოვნებლივ უნდა გამოიტანოს ქონება ნებისმიერი საწყო​ბიდან თუ საცავიდან, სადაც საქართველოს ფინანსთა სამინისტროს შემოსავლების სამსახური ინახავდა მას. მყიდ​ველის საკუთრების უფლება ძალაში შედის თანხის სახელმწიფოსათვის სრულად გადახდისთანავე“.

მუხლი 2. დადგენილება ამოქმედდეს გამოქვეყნებისთანავე.

პრემიერ-მინისტრი                                                                                   ზ. ნოღაიდელი

